Ettepanek: NÕUKOGU OTSUS, millega kehtestatakse Euroopa Liidu nimel vastu võetav seisukoht seoses Rahvusvahelises Viinamarja- ja Veiniorganisatsioonis (OIV) hääletamisele tulevate resolutsioonidega /* COM/2012/0192 final - 2012/0095 (NLE) */





SELETUSKIRI ETTEPANEKU TAUST Rahvusvaheline Viinamarja- ja Veiniorganisatsioon (OIV) on valitsustevaheline teaduslik ja tehniline organisatsioon, mille tegevus hõlmab viinamarjakasvatust ning veinitootmist, veinijookide, lauaviinamarjade, rosinate ja muude viinamarjasaaduste tootmist. OIV eesmärgid on i) tegeleda teavitamisega trükiste koostamise ning ürituste ja sümpoosionide korraldamise abil, ii) abistada standardimisega tegelevaid muid rahvusvahelisi organisatsioone ning iii) aidata kaasa olemasolevate tavade ja standardite rahvusvahelisele ühtlustamisele. OIV liikmeteks on 44 riiki, kellest 20 on Euroopa Liidu liikmesriigid. Euroopa Liit ei ole OIV liige. Lähtudes nõukogu 22. oktoobri 2007. aasta määrusest (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus, ELT L 299, lk 1)), mõjutavad teatavad OIV vastu võetud ja avaldatud resolutsioonid ELi tasandil ELi õigust. Ühise turukorraldusega on ette nähtud dünaamiline viitamine: – veinisektori toodete koostise määramise analüüsimeetoditele ning veinivalmistamistavades kasutatavate ainete teatavatele puhtus- ja identifitseerimisnõuetele nii, et OIV vastu võetud ja avaldatud eekirjad on ELis nimetatud valdkonnas ipso facto siduvad (ühise turukorralduse ühtse määruse artikkel 120g ja komisjoni 10. juuli 2009. aasta määruse (EÜ) nr 606/2009 (millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega, ELT L, 193, lk 1) artikkel 9); – OIV vastu võetud ja avaldatud veinivalmistustavadele, millele komisjon ise peab tuginema selliste veinivalmistustavade kasutamist lubades (ühise turukorralduse ühtse määruse artikkel 120f); ning – samasugustele veinivalmistustavadele, millele tuginedes peab EL tunnustama kolmandates riikides toodetud veine ning mis seepärast on ELis ipso facto siduvad (ühise turukorralduse ühtse määruse artikkel 158a). OIV üldkogu ettevalmistamiseks eksperdirühmades peetud arutelude põhjal võib eeldada, et üldkogu täiskogul on päevakorras esitada vastuvõtmiseks järgmised, ELi õigustiku jaoks siduvad resolutsioonid: – uute veinivalmistustavade kehtestamist käsitlevate resolutsioonide eelnõud OENO-TECHNO 08-394A, 08-394B, 10-442, 10-443, 10-450A, 10-450B, 11-483 ja 11-484. Määruse (EÜ) nr 1234/2007 artiklite 120f ja 158a kohaselt mõjutavad kõnealused resolutsioonid ELi õigustikku; – analüüsimeetodite kehtestamist käsitlevad resolutsioonide eelnõud OENO-SCMA 08-385, 09-419B, 10-436, 10-437, 10-461, 10-465 ja 10-466. Määruse (EÜ) nr 1234/2007 artikli 120g kohaselt mõjutavad kõnealused resolutsioonid ELi õigustikku; – veinivalmistamistavades kasutatavate ainete puhtus- ja identifitseerimisnõuete kehtestamist käsitlevate resolutsioonide eelnõud OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 ja 11-494. Määruse (EÜ) nr 606/2009 artikli 9 kohaselt mõjutavad kõnealused resolutsioonid ELi õigustikku. Eespool nimetatud resolutsioonide üle on veinisektori teadus- ja tehnikavaldkonna eksperdid põhjalikult arutlenud. Resolutsioonidega panustatakse veinistandardite rahvusvahelisse ühtlustamisse ning luuakse raamistik, millega tagatakse aus konkurents veinisektori toodetega kauplemisel. Seepärast tuleks resolutsioone toetada. Kogemustele tuginedes võib eeldada, et OIV üldkogu päevakorda muudetakse, lisades sellesse täiendavaid resolutsioone, mis mõjutavad ELi õigustikku. Üldkogu tõhusa, aluslepingute eekirjadele vastava töö tagamiseks täiendab ja/või muudab komisjon õigel ajal käesolevat ettepanekut, et nõukogu saaks võtta seisukoha ka kõnealuste resolutsioonide suhtes. 2012/0095 (NLE) Ettepanek: NÕUKOGU OTSUS, millega kehtestatakse Euroopa Liidu nimel vastu võetav seisukoht seoses Rahvusvahelises Viinamarja- ja Veiniorganisatsioonis (OIV) hääletamisele tulevate resolutsioonidega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Rahvusvaheline Viinamarja- ja Veiniorganisatsioon (OIV) on valitsustevaheline teaduslik ja tehniline organisatsioon, mille tegevus hõlmab viinamarjakasvatust ning veinitootmist, veinijookide, lauaviinamarjade, rosinate ja muude viinamarjasaaduste tootmist. OIV eesmärgid on i) tegeleda teavitamisega trükiste koostamise ning ürituste ja sümpoosionide korraldamise abil, ii) abistada standardimisega tegelevaid muid rahvusvahelisi organisatsioone ning iii) aidata kaasa olemasolevate tavade ja standardite rahvusvahelisele ühtlustamisele. OIV liikmeteks on 44 riiki, kellest 20 on Euroopa Liidu liikmesriigid. Euroopa Liit ei ole OIV liige. (2) Lähtudes nõukogu 22. oktoobri 2007. aasta määrusest (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus, ELT L 299, lk 1)), mõjutavad teatavad OIV vastu võetud ja avaldatud resolutsioonid ELi tasandil ELi õigust. Ühise turukorraldusega on ette nähtud dünaamiline viitamine: – veinisektori toodete koostise määramise analüüsimeetoditele ning veinivalmistamistavades kasutatavate ainete teatavatele puhtus- ja identifitseerimisnõuetele nii, et OIV vastu võetud ja avaldatud eekirjad on ELis nimetatud valdkonnas ipso facto siduvad (ühise turukorralduse ühtse määruse artikkel 120g ja komisjoni 10. juuli 2009. aasta määruse (EÜ) nr 606/2009 (millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega, ELT L, 193, lk 1) artikkel 9); – OIV vastu võetud ja avaldatud veinivalmistustavadele, millele komisjon ise peab tuginema selliste veinivalmistustavade kasutamist lubades (ühise turukorralduse ühtse määruse artikkel 120f); ning – samasugustele veinivalmistustavadele, millele tuginedes peab EL tunnustama kolmandates riikides toodetud veine ning mis seepärast on ELis ipso facto siduvad (ühise turukorralduse ühtse määruse artikkel 158a). (3) OIV üldkogu järgmine istung toimub 22. juunil 2012. Üldkogu kontrollib sel puhul resolutsioone, mis avaldavad nimetatud siduvat mõju, ja võimaluse korral võtab need vastu. (4) Seepärast on vaja enne OIV üldkogu istungit võtta vastu seisukoht, et liikmesriigid, kes on OIV liikmed ja tegutsevad ühiselt ELi huvides, peaksid OIV üldkogul võtma vastu seisukoha kõnealuste resolutsioonide suhtes. (5) Uute veinivalmistustavade kehtestamist käsitlevate resolutsioonide eelnõud OENO-TECHNO 08-394A, 08-394B, 10-442, 10-443, 10-450A, 10-450B, 11-483 ja 11-484.. Määruse (EÜ) nr 1234/2007 artiklite 120f ja 158a kohaselt mõjutavad kõnealused resolutsioonid ELi õigustikku. (6) Analüüsimeetodite kehtestamist käsitlevad resolutsioonide eelnõud OENO-SCMA 08-385, 09-419B, 10-436, 10-437, 10-461, 10-465 ja 10-466. Määruse (EÜ) nr 1234/2007 artikli 120g kohaselt mõjutavad kõnealused resolutsioonid ELi õigustikku; (7) Veinivalmistamistavades kasutatavate ainete puhtus- ja identifitseerimisnõuete kehtestamist käsitlevate resolutsioonide eelnõud OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 ja 11-494. Määruse (EÜ) nr 606/2009 artikli 9 kohaselt mõjutavad kõnealused resolutsioonid ELi õigustikku. (8) Eespool nimetatud resolutsioonide üle on veinisektori teadus- ja tehnikavaldkonna eksperdid põhjalikult arutlenud. Resolutsioonidega panustatakse veinistandardite rahvusvahelisse ühtlustamisse ning luuakse raamistik, millega tagatakse aus konkurents veinisektori toodetega kauplemisel. Seepärast tuleks resolutsioone toetada, ON VASTU VÕTNUD KÄESOLEVA OTSUSE: Artikkel 1 ELi seisukoht OIV 2012. aasta üldkogul vastab käesoleva otsuse lisale ja seda väljendavad liikmesriigid, kes on OIV liikmed, tegutsedes ühiselt ELi huvides. Artikkel 2 Kui artiklis 1 osutatud seisukohta võib tõenäoliselt mõjutada enne OIV kohtumisi või nende ajal esitatav uus teaduslik või tehniline teave küsimustes, mis veel ei ole hõlmatud ELi seisukohaga, loobuvad liikmesriigid, kes on OIV liikmed, hääletamisest OIV üldkogul. Hääletamine lükatakse edasi seni, kuni uute üksikasjade alusel kehtestatakse ELi seisukoht. Artikkel 3 Käesolev otsus on adresseeritud liikmesriikidele. Brüssel, Nõukogu nimel eesistuja LISA Ühiselt ELi huvides tegutsevad liikmesriigid toetavad üksnes järgmisi resolutsioonide eelnõusid, milles käsitletakse veinisektori toodete koostise määramise analüüsimeetodeid, veinivalmistamistavades kasutatavate ainete teatavaid puhtus- ja identifitseerimisnõudeid ning veinivalmistamistavasid, jättes endale õiguse resolutsioonid edaspidi olukorra muutumisel läbi vaadata. OENO-TECHNO 08-394A, veini alkoholitustamine OENO-TECHNO 08-394B, veini alkoholisisalduse korrigeerimine OENO-TECHNO 10-442, hapestamine katioonivahetusainetega töötlemisega – virre OENO-TECHNO 10-443, hapestamine katioonivahetusainetega töötlemisega – vein OENO-TECHNO 10-450A, suhkrusisalduse vähendamine virretes OENO-TECHNO 10-450B, suhkrusisalduse vähendamine virretes läbi membraanfiltri filtreerimisega OENO-TECHNO 11-483, hapetustamine elektromembraantöötlusega – virded OENO-TECHNO 11-484, hapetustamine elektromembraantöötlusega – veinid OENO-SPECIF 08-363, ensüümide valmististes pektiinmetüülesteraasi aktiivsuse määramine OENO-SPECIF 08-364, ensüümide valmististes polügalakturonaasi aktiivsuse määramine OENO-SPECIF 09-412, endo-arabinanaasi α-1,5-aktiivsuse määramine pektolüütiliste ensüümide valmististes OENO-SPECIF 10-451, täiendus ß-d-glükosidaasi aktiivsuse (OENO 5/2007) määramist käsitlevale monograafiale – rahvusvaheline veinivalmistamistavade koodeks International Oenological Codex OENO-SPECIF 10-452, pärmi proteiini ekstrakte (ype) käsitlev monograafia OENO-SPECIF 10-459, inaktiveeritud pärme käsitlev monograafia OENO-SPECIF 11-485, ensüümide valmistisi käsitleva monograafia parandus (OIV-OENO 365-2009) OENO-SPECIF 11-486B, tsellulaasi aktiivsuse määramist käsitleva monograafia parandus (OIV-OENO 8-2008) OENO-SPECIF 11-489, glükosidaasi määramist käsitleva monograafia parandus (OIV-OENO 5-2007) OENO-SPECIF 11-490, glaktanaasi aktiivsuse määramist käsitleva monograafia parandus (OIV-OENO 313-2009) OENO-SPECIF 11-491, pektiinlüaasi aktiivsuse määramist käsitleva monograafia parandus (OIV-OENO 314-2009) OENO-SPECIF 11-494, piimhappebaktereid käsitlev monograafia – faili parandus OENO-SCMA 08-385, lüsosüümide määramine veinis kõrgsurve-kapillaarelektroforeesiga OENO-SCMA 09-419B, viinamarjasuhkru analüüside erimeetodid (rektifitseeritud kontsentreeritud viinamarjavirded) OENO-SCMA 10-436, pestitsiidijääkide määramine veinis (gaasikromatograafia-massispektromeetria või vedelikkromatograafia-massispektromeetria-massispektromeetria meetodil) pärast ekstraheerimist QuEchERS-meetodiga OENO-SCMA 10-437, etanooli tiheduse määramist käsitleva meetodi ajakohastamine (meetod OIV-MA-AS2-01A) OENO-SCMA 10-461, veinis leiduva natamütsiini määramist käsitlevad meetodid OENO-SCMA 10-465, kuivekstrakti määramist käsitleva meetodi täiendus (OIV-oeno 387/2009) OENO-SCMA 10-466, viinamarjade, virrete, kontsentreeritud viinamarjavirrete ja puhastatud kontsentreeritud viinamarjavirrete suhkrusisalduse refraktomeetria hindamismeetodi muutmine (oeno 21/2004) Liikmesriigid, kes tegutsevad ühiselt ELi huvides, võivad ilma nõukogu täiendava otsuseta nõustuda kõnealuste resolutsioonide eelnõude väiksemate muudatustega.